OpenLLM-France/wikimedia huggingface dataset:
# Muntiacins

Els muntiacins (Muntiacinae) són una subfamília de cèrvids formada per dos gèneres:

## Gènere Muntiacus

Anomenats muntjacs, d'aquest gènere n'existeixen una desena d'espècies originàries totes del sud-est asiàtic, si bé algunes han estat introduïdes a Europa.
* Muntjac de Borneo (Muntiacus atherodes)
* Muntjac negre (Muntiacus crinifrons)
* Muntjac de Tenasserim (Muntiacus feae)
* Muntjac de Gongshan (Muntiacus gongshanensis)
* Muntjac de l'Índia (Muntiacus muntjak)
* Muntjac de Hukawng (Muntiacus putaoensis)
* Muntjac de Reeves (Muntiacus reevesi)
* Muntjac de Truong Son (Muntiacus truongsonensis)
* Muntjac gegant (Muntiacus vuquangensis)
* Muntjac de Sumatra (Muntiacus montanus)

## Gènere Elaphodus

Elaphodus és un gènere que només conté una sola espècie, l'elàfode, del qual s'han descrit quatre subespècies.
* Elàfode (Elaphodus cephalophus)
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Neopterigis

Els neopterigis (Neopterygii, gr. "aletes noves") són un grup de peixos actinopterigis. Només hi hagué petits canvis durant la seva evolució a partir dels actinopterigis més primitius. Aparegueren en algun moment del Permià superior, abans de l'aparició dels dinosaures. Els neopterigis són un grup molt reeixit de peixos, car poden moure's més ràpidament que els seus avantpassats. Les seves escates i esquelet esdevingueren més lleugers, i les seves mandíbules més potents i eficients.

## Taxonomia

Els neopterigis es subdivideixen en dues infracasses, la dels holostis, amb unes desenes d'espècies, i la dels teleostis, que inclou la immensa majoria dels peixos actuals.
* Infraclasse Holostei
** Ordre Amiiformes
** Ordre Lepisosteiformes
* Infraclasse Teleostei
** Superordre Acanthopterygii
*** Ordre Atheriniformes
*** Ordre Beloniformes
*** Ordre Beryciformes
*** Ordre Cetomimiformes
*** Ordre Cyprinodontiformes
*** Ordre Gobiesociformes
*** Ordre Gasterosteiformes
*** Ordre Mugiliformes
*** Ordre Perciformes
*** Ordre Pleuronectiformes
*** Ordre Scorpaeniformes
*** Ordre Stephanoberyciformes
*** Ordre Synbranchiformes
*** Ordre Syngnathiformes
*** Ordre Tetraodontiformes
*** Ordre Zeiformes
** Superordre Clupeomorpha
*** Ordre Clupeiformes
** Superordre Cyclosquamata
*** Ordre Aulopiformes
** Superordre Elopomorpha
*** Ordre Albuliformes
*** Ordre Anguilliformes
*** Ordre Elopiformes
*** Ordre Notacanthiformes
*** Ordre Saccopharyngiformes
** Superordre Lampridiomorpha
*** Ordre Lampridiformes
** Superordre Ostariophysi
*** Ordre Characiformes
*** Ordre Cypriniformes
*** Ordre Gonorynchiformes
*** Ordre Gymnotiformes
*** Ordre Siluriformes
** Superordre Osteoglossomorpha
*** Ordre Hiodontiformes
*** Ordre Osteoglossiformes
** Superordre Paracanthopterygii
*** Ordre Batrachoidiformes
*** Ordre Gadiformes
*** Ordre Lophiiformes
*** Ordre Ophidiiformes
*** Ordre Percopsiformes
** Superordre Polymyxiomorpha
*** Ordre Polymixiiformes
** Superordre Protacanthopterygii
*** Ordre Esociformes
*** Ordre Osmeriformes
*** Ordre Salmoniformes
** Superordre Scopelomorpha
*** Ordre Myctophiformes
** Superordre Stenopterygii
*** Ordre Ateleopodiformes
*** Ordre Stomiiformes

## Vegeu també

* Potanichthys xingyiensis
# Musteloïdeus

Els musteloïdeus (Musteloidea) són una superfamília de mamífers carnívors, del subordre dels caniformes, unida per característiques compartides del crani i les dents. Els musteloïdeus comparteixen un avantpassat comú amb els úrsids, el grup que inclou els ossos.
Els musteloïdeus inclouen les famílies dels mustèlids (mosteles), els prociònids (ossos rentadors), mefítids (mofetes) i possiblement els ailúrids (pandes vermells).
# Primer ministre de Luxemburg

El Primer Ministre del Gran Ducat de Luxemburg és el cap de govern d'aquest país. Actualment i des del 17 de novembre de 2023 és Luc Frieden (Partit Popular Socialcristià)

## Primers ministres de Luxemburg (des de 1848)

| Núm. | Nom | Inici | Fi | Partit |
| 1. | Gaspard-Théodore-Ignace de la Fontaine | 1 d'agost de 1848 | 6 de desembre de 1848 | Cap |
| 2. | Jean-Jacques Willmar | 6 de desembre de 1848 | 23 de setembre de 1853 | Cap |
| 3. | Charles-Mathias Simons | 23 de setembre de 1853 | 26 de setembre de 1860 | Cap |
| 4. | Victor de Tornaco | 26 de setembre de 1860 | 3 de desembre de 1867 | Cap |
| 5. | Emmanuel Servais | 3 de desembre de 1867 | 26 de desembre de 1874 | Cap |
| 6. | Félix de Blochausen | 26 de desembre de 1874 | 20 de febrer de 1885 | Cap |
| 7. | Jules Georges Édouard Thilges | 20 de febrer de 1885 | 22 de setembre de 1888 | Cap |
| 8. | Paul Eyschen | 22 de setembre de 1888 | 11 d'octubre de 1915† | Cap |
| - | Vacant | 11 d'octubre de 1915 | 12 d'octubre de 1915 | - |
| 9. | Mathias Mongenast | 12 d'octubre de 1915 | 6 de novembre de 1915 | Cap |
| 10. | Hubert Loutsch | 6 de novembre de 1915 | 24 de febrer de 1916 | Cap |
| 11. | Victor Thorn | 24 de febrer de 1916 | 19 de juny de 1917 | Cap |
| 12. | Léon Kauffman | 19 de juny de 1917 | 28 de setembre de 1918 | PD |
| 13. | Émile Reuter | 28 de setembre de 1918 | 20 de març de 1925 | PD |
| 14. | Pierre Prüm | 20 de març de 1925 | 16 de juliol de 1926 | PNI |
| 15. | Joseph Bech (Primer mandat) | 16 de juliol de 1926 | 5 de novembre de 1937 | PD |
| 16. | Pierre Dupong¹ | 5 de novembre de 1937 | 23 de desembre de 1953† | PD/CSV |
| - | Vacant | 23 de desembre de 1953 | 29 de desembre de 1953 | - |
| 17. | Joseph Bech (Segon mandat) | 29 de desembre de 1953 | 29 de març de 1958 | CSV |
| 18. | Pierre Frieden | 29 de març de 1958 | 23 de febrer de 1959† | CSV |
| - | Vacant | 23 de febrer de 1959 | 2 de març de 1959 | - |
| 19. | Pierre Werner (Primer mandat) | 2 de març de 1959 | 15 de juny de 1974 | CSV |
| 20. | Gaston Thorn | 15 de juny de 1974 | 16 de juliol de 1979 | DP |
| 21. | Pierre Werner (Segon mandat) | 16 de juliol de 1979 | 20 de juliol de 1984 | CSV |
| 22. | Jacques Santer | 20 de juliol de 1984 | 20 de gener de 1995 | CSV |
| 23. | Jean-Claude Juncker | 20 de gener de 1995 | 4 de desembre de 2013 | CSV |
| 24. | Xavier Bettel | 4 de desembre de 2013 | 17 de novembre de 2023 | DP |
| 25. | Luc Frieden | 17 de novembre de 2023 | actualitat | CSV |
# Boštjan Cesar

Boštjan Cesar (nascut el 9 de juliol de 1982 a Ljubljana) és un futbolista internacional eslovè, que juga per al club italià Chievo.

## Trajectòria

Va firmar un acord per a tres anys amb l'Olympique de Marsella el 2005. L'any 2007 va anar cedit al West Bromwich Albion, amb una opció de compra. Va fer el seu debut amb l'Albion en la victòria 1-0 sobre el Bournemouth el 14 d'agost de 2007 en un partit de la Copa de la Lliga. El seu debut va arribar més de dos mesos després, quan l'Albion va vèncer 2-1 el Blackpool el 23 d'octubre de 2007. Va anotar el seu únic gol amb l'Albion el 2 de febrer de 2008 en una victòria per 2-1 davant el Burnley. Cesar va fer 24 aparicions amb el West Brom en totes les competicions, però va tornar a Marsella al final de la temporada després que el cap dels Baggies Tony Mowbray va decidir renunciar a l'opció de compra. Va firmar un contracte de dos anys amb el Grenoble Foot 38 el gener de 2009 i va marcar el seu primer gol per al club en la seva segona aparició, un empat 1-1 contra el Girondins de Bordeus. El maig de 2010, el Chievo anunciava que el jugador eslovè es convertia en membre de l'equip italià a partir de l'1 de juliol.

## Gols com a internacional

| # | Data | Estadi | Marcador | Resultat | Competició |
| 1. | 9 Octubre 2004 | Celje, Eslovènia | 1–0 | Victòria | Fase classificatòria per a la Copa del Món FIFA 2006 |
| 2. | 11 Octubre 2006 | Minsk, Belarús | 2–4 | Derrota | Fase classificatòria per a l'Eurocopa 2008 |
| 3. | 3 Març 2010 | Estadi Ljudski vrt, Maribor, Eslovènia | 2–0 | Victòria | Amistós |

## Palmarès
### Dinamo Zagreb

* Prva HNL: 2002–03
* Copa de Croàcia: 2001-2002, 2003–04
* Supercopa de Croàcia: 2002, 2003

### Olympique de Marseille

* Coupe de France:
* UEFA Intertoto Cup: 2006

### West Bromwich Albion

* Football League Championship: 2007–08

## Enllaços externs

* Player profile Arxivat 2012-02-04 a Wayback Machine. – Olympique de Marseille
* Player profile – NZS
* Player profile Arxivat 2006-11-28 a Wayback Machine. – LFP
* Career details at National Football Teams
# Gençac (Tarn i Garona)

Gençac (en francès Gensac) és un municipi francès situat al departament de Tarn i Garona i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 110 | 131 | 113 | 110 | 131 | 123 | 105 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Henri Souliès | |

## Referències

* ↑ Toponímia occitana
# Turó de Ca n'Ordis

El Turó de Ca n'Ordis és una muntanya de 272 metres que es troba al municipi de Porqueres, a la comarca catalana del Pla de l'Estany.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Agustín Sauto Arana

Agustín Sauto Arana, més conegut com a Bata, (Barakaldo, Biscaia, 11 de maig de 1908 - Valle de Trápaga-Trapagaran, Biscaia, 21 d'agost de 1986) fou un futbolista basc que jugava com a davanter. Va ser internacional amb la selecció espanyola en una ocasió.

## Biografia

Agustín Sauto fou conegut des de petit amb el sobrenom de Bata, ja que des de ben petit no es treia mai la bata confeccionada per la seva mare per mantenir la roba neta.
Després de jugar amb el Barakaldo Club de Fútbol fou contractat pel Athletic Club de Bilbao l'any 1929, amb el qual debutà a Primera Divisió de la lliga espanyola de futbol. Amb l'equip basc guanyà 4 Lligues i 4 Copes, esdevenint, a més, el guanyador del Trofeu Pitxitxi l'any 1931 com a màxim realitzador de la temporada amb 27 gols.
Amb l'esclat de la Guerra Civil Espanyola Bata hagué de deixar el futbol i l'Athletic Club, amb el qual havia disputat 118 partits de Lliga en els quals havia marcat 108 gols. Un cop finalitzat el conflict armat, Bata tornà a jugar amb el Barakaldo Club de Fútbol fins que es retirà l'any 1943.
Bata tan sols fou internacional amb la selecció espanyola en una ocasió el 19 d'abril de 1931, a Bilbao, en el partit Espanya 0-0 Itàlia.

## Palmarès

* 4 Lligues espanyoles: 1930, 1931, 1934 i 1936 (Athletic Club)
* 4 Copes d'Espanya: 1930, 1931, 1932 i 1933 (Athletic Club)
* 1 Trofeu Pitxitxi: 1931 (Athletic Club)

## Enllaços externs

* Fitxa de Bata a la LFP
* Fitxa de Bata com a jugador de la selecció espanyola Arxivat 2005-11-03 a Wayback Machine.
# Ahmad Nivins

Ahmad Nivins (Jersey City, 10 de febrer de 1987) és un jugador de bàsquet estatunidenc que juga a la posició d'aler pivot.
Actualment juga pel Poitiers Basket 86.
# Ai'a Api

Ai'a Api (tahitià Pàtria Nova) és un partit polític de la Polinèsia Francesa, fundat el 1982 i dirigit per Émile Vernaudon, dissident d'E'a Api. Ideològicament és proper al Partit Radical d'Esquerra francès. A les eleccions legislatives de Polinèsia Francesa de 2004 va formar part de la coalició Unió per la Democràcia, que va obtenir 27 escons i la presidència per a Oscar Temaru. A les eleccions de 2008 es presentà formant part de la coalició To Tatou Ai'a (Casa Nostra)
# Air Force United Football Club

El Royal Thai Air Force Football Club és un club de futbol tailandès de la ciutat de Bangkok.

## Palmarès

* Lliga tailandesa de futbol:
** 1997, 1999
* Kor Royal Cup (ถ้วย ก.) :
** 1952-53, 1957-1963,1967, 1987, 1996, 1997, 1999
* Copa tailandesa de futbol:
** 1995, 1996, 2001
* Queen's Cup de Tailàndia:
** 1970, 1974, 1982
* Khǒr Royal Cup (ถ้วย ข.) :
** 1949-1951, 1961, 1962, 1964, 1965, 1967, 1973, 1977, 1982, 1985-1987, 1989, 1991
* Khor Royal Cup (ถ้วย ค.) :
** 1966, 1970, 1971, 1983, 1985-1987, 1990
* Ngor Royal Cup (ถ้วย ง.):
** 1966, 1984, 1986, 1988

## Enllaços externs

* Web no oficial Arxivat 2009-03-22 a Wayback Machine.
# Aircel Chennai Open 2013

El Torneig de Chennai 2013, també és conegut com a Aircel Chennai Open 2013, una competició tennística masculina disputada sobre pista dura i que pertany a les sèries 250 de l'ATP. La 18a edició del torneig es va celebrar entre el 31 de desembre i el 5 de gener del 2013 al SDAT Tennis Stadium de Chennai, Índia.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1/WC | T. Berdych | 6 | 6 | |
| WC | S. Devvarman | 3 | 1 | | 1/WC | T. Berdych | 5 | 6 | 3 |
| | R. Bautista Agut | 7 | 6 | | | R. Bautista Agut | 7 | 2 | 6 |
| | M. Bachinger | 6$^4$ | 3 | | | | | | | | R. Bautista Agut | 3 | 6 | 6 |
| 3 | M. Čilić | 4 | 6 | 6 | | | | | | 5 | B. Paire | 6 | 1 | 4 |
| | S. Stakhovsky | 6 | 1 | 7 | 3 | M. Čilić | 4 | 6 | 5 | | | | | |
| | D. Sela | 1 | 0 | | 5 | B. Paire | 6 | 1 | 7 | | | | | |
| 5 | B. Paire | 6 | 6 | | | | | | | | | | | | | R. Bautista Agut | 6 | 1 | 3 |
| 6 | R. Haase | 5 | 3 | | | | | | | | | | | | 2 | J. Tipsarević | 3 | 6 | 6 |
| | A. Bedene | 7 | 6 | | | A. Bedene | 6 | 7 | | | | | | |
| Q | C-M. Stebe | 4 | 3 | | 4 | S. Wawrinka | 2 | 6⁶ | | | | | | |
| 4 | S. Wawrinka | 6 | 6 | | | | | | | | A. Bedene | 6 | 2 | 2 |
| 8 | G. Soeda | 7 | 3 | 6 | | | | | | 2 | J. Tipsarević | 4 | 6 | 6 |
| Q | P. Amritraj | 6² | 6 | 4 | 8 | G. Soeda | 2 | 4 | | | | | | |
| | É. Roger-Vasselin | 2 | 3 | | 2 | J. Tipsarević | 6 | 6 | |
| 2 | J. Tipsarević | 6 | 6 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final |
| 1 | Mahesh Bhupathi Daniel Nestor | 4 | 5 | |
| | Raven Klaasen Nicholas Monroe | 6 | 7 | | Raven Klaasen Nicholas Monroe | 7 | 4 | [8] |
| 3 | Rohan Bopanna Rajeev Ram | 6 | 4 | [1] | Benoît Paire Stanislas Wawrinka | 6⁹ | 6 | [10] |
| | Benoît Paire Stanislas Wawrinka | 0 | 6 | [10] | | | | | Benoît Paire Stanislas Wawrinka | 6 | 6 |
| | Aljaž Bedene Blaž Kavčič | 6¹ | 1 | | | | | | Andre Begemann Martin Emmrich | 2 | 1 |
| | Andre Begemann Martin Emmrich | 7 | 6 | | Andre Begemann Martin Emmrich | 7 | 6 | |
| Alt | Somdev Devvarman Serhiy Stakhovsky | 3 | 5 | | Sanchai Ratiwatana Sonchat Ratiwatana | 6$^3$ | 4 | |
| | Sanchai Ratiwatana Sonchat Ratiwatana | 6 | 7 | | | | | |

## Enllaços externs

* Web oficial Arxivat 2013-02-03 at Archive-It (anglès)
* Quadre individual masculí PDF
* Quadre dobles masculins PDF
Chennai / Poona :
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2022
2023 :
ATP World Tour 2013
< 2012
2014 > :
ATP World Tour Finals, Londres :
# Akhtúbinsk

Akhtúbinsk (rus: Ахту́бинск) és una ciutat de l'óblast d'Astracan, a Rússia. Es troba a la riba esquerra del riu Àkhtuba, un braç del Volga, a 135 km al sud-est de Volgograd i a 260 km d'Astracan.

## Galeria d'imatges

* Estació de tren de Vladimírovka.
* L'església de la Icona de la Mare de Déu de Vladímir el 1929.
* Magatzems al carrer Frunze (començaments del segle XX).
* Vista del pont de ferrocarril que uneix Petropavlóskoie i el centre de la ciutat.
* Font "Estel de la Victòria".
* Monument a Valentina Zanikina, dona soldat feta presonera i torturada pels feixistes.
# Akira Matsunaga (1948)

Akira Matsunaga (Prefectura de Shizuoka, Japó, 8 d'agost de 1948) és un futbolista japonès. Va disputar 10 partits amb la selecció japonesa.

## Enllaços externs

* National Football Teams
* Japan National Football Team Database
# Aktobé

Aktobé (kazakh: Ақтөбе/Aqtöbe) és una ciutat al riu Ilek al Kazakhstan. És el centre administratiu de la província d'Aktobé. La superfície de la ciutat és de 400 km². El 2013 tenia 371.546 persones.

## Fills il·lustres

* Raixid Nejmetdínov (1912-1974), jugador d'escacs.
* Khaziza Zhubanova (1927-1993), compositora musical.

## Enllaços externs

* Aktobe city administration. (rus) (kazakh)
* Rika TV Portal.
* Fotos d'Aktobe Arxivat 2014-04-24 a Wayback Machine.
# Akuressa

Akuressa és una població de Sri Lanka al districte de Matara, província del Sud.

## Batalla d'Akuressa

L'11 de maig de 1643 un cos de 200 portuguesos fou atacat per holandesos a Akuressa, però els atacants van acabar fugint en desbandada deixant un centenar de morts i 50 presoners; els seus caps Van der Laen i Doncq foren enviats a Batàvia per ser jutjats per la derrota (però foren absolts).

## Enllaços externs

* Department of Census and Statistics -Sri Lanka
# Al-Araba al-Madfuna

Al-Araba al-Madfuna és un llogaret d'Egipte al sud de Sohag. A la seva rodalia es troben les necròpolis d'Abidos (cementiris U i B fins a Umm al-Qa'ab) i el temple de Seti I a Abidos. La ciutat més important de la rodalia és Al-Balyana, no gaire llunyana.
# Al-Aryam

L'illa d'Al-Aryam (abans Bu Khushaishah, nom que encara porta el cap del nord-oest i el llogaret que hi ha en aquest lloc) és una illa de l'emirat d'Abu Dhabi (Emirats Àrabs Units) a la costa de l'emirat, a uns 35 km a l'oest d'Abu Dhabi (ciutat), entre l'illa de Bahrani (a l'est) i la península de Ras Zuabyyah a l'oest de la que la separa el canal de Barashi. És una illa arenosa amb aportacions de capes fines de sal, i amb poc metres d'altura màxima (tota la costa del nord i nord-est té alguns turonets però amb altures reduïdes).
És de propietat privada i no s'hi pot accedir. La vegetació és reduïda limitada a plantes que aguanten la sal excepte pels manglars a la costa oest (Avicennia marina). La seva superfície és d'uns 50 km². Mesura 8 km de llarg per 6 d'ample.
Hi vien algunes gaseles de l'arena i de la muntanya (Gazella subgutturosa i Gazella gazella) i alguns òrix d'Aràbia (Oryx leucoryx). A la vora de l'illa es veuen de vegades dofins i morses. A la part oriental hi ha una espècie de llac o llacuna que ha estat declarat reserva marina amb prohibició de pescar, i en aquesta zona creixen els falcons del tipus Pandion haliaetus (9 parelles el 2000).
Fou ocupada al primer mil·lenni fins a temps recents, probablement per comunitats de pescadors. El llogaret de Bu Karwah, al sud-est, està datat del segle xvii o XVIII i s'ha trobat poteria, i restes d'ostres perleres (Pinctada radiata) i de caragols de mar (Hexaplex kuesterianus i Terebralia palustres).
Els habitants obtenien l'aigua acumulant la que queia a l'hivern, i van tallar cisternes a la roca; la cisterna de Bu Karwah té 5 metres de llarg, 3 d'ample i 2 de fondària.
# Aeroport Santos Dumont

LAeroport Santos Dumont (Codi IATA: SDU / Codi OACI: SBRJ) és el segon major aeroport de la ciutat de Rio de Janeiro, Brasil, darrere de l'aeroport de Galeão. L'aeroport serveix enllaços regionals amb altres ciutats deBrasil, i antigament servia destinacions internacionals. L'Aeroport Santos Dumont està situat a només dos quilòmetres del centre de la ciutat. El nom de l'aeroport honora la figura d'Alberto Santos-Dumont, pioner de l'aviació. Actualment aquest aeroport és administrat per Infraero.

## Referències

* ↑ Empresa das Artes. Aeroporto Santos Dumont 1936–1996 (en portuguès). Rio de Janeiro: Empresa das Artes, 1996. ISBN 85-85628-27-8.
* ↑ Pereira, Aldo. Breve história da aviação comercial brasileira (en portuguès). Rio de Janeiro: Europa Empresa Gráfica e Editora, 1987.
* ↑ «Resolution limiting routes at Santos Dumont airport revoked». www.aeroflap.com.br, 08-11-2023. [Consulta: 11 novembre 2023].
# Al-Bidya

Al-Bidya és una ciutat d'uns 5.000 habitants a l'emirat de Fujairah als Emirats Àrabs Units. La seva importància deriva del fet que s'han trobat restes de poblament del primer mil·lenni abans de Crist i probablement va estar habitat abans. És a uns 38 km al nord de Fujairah i a uns 25 al sud de Diba. Disposa de la principal mesquita de l'emirat, la mesquita d'Al Bidya, construïda fa uns 400 anys, que té al costat el castell de la ciutat.
# Al-Khubar

Al-Khubar, també transcrita com al-Khobar, Khobar o Khubar (àrab: الخبر, al-Ḫubar), és una important ciutat de l'Aràbia Saudita, a la costa del Golf Pèrsic, amb una població estimada el 2009 de 360.000 habitants. Forma part de l'àrea metropolitana de Dammam juntament amb Dhahran, combinant totes juntes una població de dos milions de persones. Els tres centres disposen conjuntament de l'Aeroport Internacional Rei Fahd a uns 50 km d'al-Khubar. El nom deriva segurament del plural dialectal khabra que designa una petita llacuna formada per la pluja.
Fou un petit port a la costa del golf habitat per la tribu Al Dawasir que s'hi va establir el 1923 procedents de Bahrain, per temor a represàlies britàniques pel seu conflicte amb els xiïtes, dirigits per Isa ibn Ahmad al-Dawsari; establerts primer a Dammam al cap de poques setmanes es van fixar a al-Khubar. es van construir cases de branques de palmera i durant dos decennis es van dedicar a la pesca de peix i de perles (20 petits vaixells es dedicaven a les perles). Després del 1930 Isa va retornar a Bharain amb un grup d'habitants de la població, la majoria pescadors de perles; la resta es van quedar.
No va prosperar fins al 1935 quan la California Arabian Standard Oil Company (després canviat el nom i coneguda com a ARAMCO) que havia descobert petroli, hi va construir un embarcador en vistes a la perforació que s'havia de fer a al-Zahran. El 1938 es van construir dipòsits de petroli i un port i el producte va començar a ser transportat a la refineria de Bahrain que operava la Bahrain Petroleum Company (BAPCO).
Progressivament a partir del 1950 amb la creació del port d'aigua fonda de Dammam, aquest va agafar la major part del tràfic portuari de la costa oriental d'Aràbia i el petroli es va passar a exportar pel port de Ras Tanura. Com a resultat la ciutat es va transformar en un centre comercial amb una gran extensió davant de la costa i amb parcs, restaurants i platges familiars. Una calçada marítima de 26 km connecta la ciutat amb l'illa de Bahrain a la que abans només es podia arribar per mar i aire. El 1996 hi va haver un atemptat a les Torres de Khubar, atribuït a Al-Qaeda i el 2004 una massacre per membres de l'Esquadró de Jerusalem.
La ciutat està dividida en quatre àrees: Khobar, Subekha, Thuqba i Aqrabia. les tres primeres són essencialment comercials i la quarta residencial amb el 50% de la població.

## Vegeu també

* Al-Qadisiya Club Al Khubar.

## Enllaços externs

* Àrea metropolitana de Dammam Arxivat 2007-09-28 at Archive.is